title: Provedbena uredba Komisije (EU) 2017/1172 оd 30. lipnja 2017. o izmjeni Provedbene uredbe (EU) br. 809/2014 u pogledu mjera kontrole koje se odnose na uzgoj konoplje

text:
               1.7.2017

               HR

               Službeni list Europske unije

               L 170/87

         PROVEDBENA UREDBA KOMISIJE (EU) 2017/1172
   оd 30. lipnja 2017.
   o izmjeni Provedbene uredbe (EU) br. 809/2014 u pogledu mjera kontrole koje se odnose na uzgoj konoplje
   EUROPSKA KOMISIJA,
   uzimajući u obzir Ugovor o funkcioniranju Europske unije,
   Uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (1), a osobito njezin članak 58. stavak 4. i članak 62. stavak 2. točku (e),
   budući da:

               (1)

               Pravila za provjeru sadržaja Δ9-tetrahidrokanabinola (dalje u tekstu „sadržaj THC-a”) u sortama konoplje utvrđena su člankom 45. Provedbene uredbe Komisije (EU) br. 809/2014 (2) i Prilogom toj Uredbi. Čini se da je primjereno da se ta pravila obuhvate Provedbenom uredbom Komisije (EU) br. 639/2014 (3) kako je izmijenjena Delegiranom uredbom (EU) 2017/1155 (4). Stoga bi članak 45. Provedbene uredbe (EU) br. 809/2014 i Prilog toj uredbi trebalo izbrisati s učinkom od datuma stupanja na snagu Delegirane uredbe (EU) 2017/1155.

               (2)

               Pravila o određivanju sorti konoplje i provjeri sadržaja THC-a temelje se na pretpostavci da se konoplja uzgaja kao glavna kultura u proljeće, ali nisu u potpunosti primjerena za konoplju koja se uzgaja kao postrni usjev. Točnije, datum 30. lipnja kao najkasniji datum za dostavljanje službenih etiketa na pakiranju sjemena utvrđen člankom 17. stavkom 7. Provedbene uredbe (EU) br. 809/2014 preran je za konoplju koja se uzgaja kao postrni usjev. Budući da se ta metoda uzgoja pokazala prikladnom za industrijsku konoplju i kompatibilnom s ekološkim zahtjevima, države članice trebale bi imati mogućnost utvrditi kasniji datum za konoplju koja se uzgaja kao postrni usjev, ali ne kasniji od 1. rujna.

               (3)

               Provedbenu uredbu (EU) br. 809/2014 trebalo bi stoga na odgovarajući način izmijeniti.

               (4)

               Mjere predviđene ovom uredbom u skladu su s mišljenjem Odbora za izravna plaćanja,

         DONIJELA JE OVU UREDBU:
   Članak 1.
   Provedbena uredba (EU) br. 809/2014 mijenja se kako slijedi:

               (1)

               U članku 17. stavku 7. drugi podstavak zamjenjuje se sljedećim:
               „Odstupajući od točke (c) prvog podstavka, kad se sjetva obavlja nakon konačnog datuma za dostavljanje jedinstvenog zahtjeva, etikete se dostavljaju najkasnije do 30. lipnja. Međutim za konoplju koja se uzgaja kao postrni usjev etikete se dostavljaju do datuma koji određuju države članice, ali ne kasnije od 1. rujna. U slučaju kad etikete treba dostaviti i drugim nacionalnim tijelima, države članice mogu propisati povrat tih etiketa korisniku nakon što su bile dostavljene u skladu s navedenom točkom. Vraćene etikete označuju se kao etikete iskorištene za zahtjev.”

               (2)

               Članak 45. briše se.

               (3)

               Prilog se briše.

         Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. lipnja 2017.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 549.

      (2)  Provedbena uredba Komisije (EU) br. 809/2014 оd 17. srpnja 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava, mjera ruralnog razvoja i višestruke sukladnosti (SL L 227, 31.7.2014., str. 69.).

      (3)  Delegirana uredba Komisije (EU) br. 639/2014 od 11. ožujka 2014. o dopuni Uredbe (EU) br. 1307/2013 Europskog parlamenta i Vijeća o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike te o izmjeni Priloga X. toj Uredbi (SL L 181, 20.6.2014., str. 1.).

      (4)  Delegirana Uredba Komisije (EU) 2017/1155 od 15. veljače 2017. o izmjenama Delegirane uredbe (EU) br. 639/2014 u pogledu mjera kontrole koje se odnose na uzgoj konoplje, određenih odredaba o plaćanjima za ekologizaciju, plaćanjima za mlade poljoprivrednike koji imaju kontrolu nad pravnom osobom, izračunu iznosa potpore po jedinici u okviru dobrovoljno proizvodno vezane potpore, dijelovima prava na plaćanja i određenim zahtjevima obavješćivanja povezanim s programom jedinstvenih plaćanja po površini i dobrovoljno proizvodno vezanim potporama, te o izmjeni Priloga X. Uredbi (EU) br. 1307/2013 Europskog parlamenta i Vijeća (SL L 167, 30.6.2017., str. 1.).


title: Provedbena uredba Komisije (EU) br. 674/2013 оd 15. srpnja 2013. o određivanju uvoznih carina za sektor žitarica primjenjivih od 16. srpnja 2013.

text:
               16.7.2013

               HR

               Službeni list Europske unije

               L 193/14

         PROVEDBENA UREDBA KOMISIJE (EU) br. 674/2013
   оd 15. srpnja 2013.
   o određivanju uvoznih carina za sektor žitarica primjenjivih od 16. srpnja 2013.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Uredbu Komisije (EU) br. 642/2010 od 20. srpnja 2010. o utvrđivanju detaljnih pravila za primjenu Uredbe Vijeća (EZ) br. 1234/2007 u pogledu uvoznih carina za sektor žitarica (2), a posebno njezin članak 2. stavak 1.,
   budući da:

               (1)

               Člankom 136. stavkom 1. Uredbe (EZ) br. 1234/2007 utvrđuje se da uvozna carina na proizvode obuhvaćene oznakama KN 1001 19 00, 1001 11 00, ex 1001 91 20 (sjeme obične pšenice), ex 1001 99 00 (visokokvalitetna obična pšenica osim za sjetvu), 1002 10 00, 1002 90 00, 1005 10 90, 1005 90 00, 1007 10 90 i 1007 90 00 mora biti jednaka interventnoj cijeni koja vrijedi za te proizvode pri uvozu, uvećanoj za 55 % te umanjenoj za uvoznu cijenu CIF koja se primjenjuje na predmetnu pošiljku. Međutim, ta carina ne smije biti veća od stope carine u Zajedničkoj carinskoj tarifi.

               (2)

               Člankom 136. stavkom 2. Uredbe (EZ) br. 1234/2007 utvrđeno je da se za izračunavanje uvozne carine iz stavka 1. tog članka redovito određuju reprezentativne uvozne cijene CIF za predmetne proizvode.

               (3)

               U skladu s člankom 2. stavkom 2. Uredbe (EU) br. 642/2010, cijena koja se koristi za izračunavanje uvozne carine za proizvode s oznakama KN 1001 19 00, 1001 11 00, ex 1001 91 20 (sjeme obične pšenice), ex 1001 99 00 (visokokvalitetna obična pšenica osim za sjetvu), 1002 10 00, 1002 90 00, 1005 10 90, 1005 90 00, 1007 10 90 i 1007 90 00 dnevna je reprezentativna uvozna cijena CIF koja se određuje kako je navedeno u članku 5. te Uredbe.

               (4)

               Potrebno je odrediti uvozne carine za razdoblje od 16. srpnja 2013. koje će se primjenjivati do određivanja i stupanja na snagu novih uvoznih carina.

               (5)

               Budući da je potrebno osigurati što skoriju primjenu ove mjere nakon što ažurirani podaci postanu dostupni, ova Uredba treba stupiti na snagu na dan objave,

         DONIJELA JE OVU UREDBU:
   Članak 1.
   Od 16. srpnja 2013. uvozne carine za sektor žitarica navedene u članku 136. stavku 1. Uredbe (EZ) br. 1234/2007 jesu uvozne carine određene u Prilogu I. Uredbi na temelju informacija sadržanih u Prilogu II.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. srpnja 2013.

            Za Komisiju, u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 187, 21.7.2010., str. 5.

      PRILOG I.

         Uvozne carine za proizvode iz članka 136. stavka 1. Uredbe (EZ) br. 1234/2007 koje se primjenjuju od 16. srpnja 2013.

                  Oznaka KN

                  Opis proizvoda

                  Uvozne carine (1)

                  (EUR/t)

                  1001 19 00
                  1001 11 00

                  Tvrda PŠENICA visoke kvalitete

                  0,00

                  srednje kvalitete

                  0,00

                  niske kvalitete

                  0,00

                  ex 1001 91 20

                  Sjeme obične PŠENICE

                  0,00

                  ex 1001 99 00

                  Obična PŠENICA visoke kvalitete, osim za sjetvu

                  0,00

                  1002 10 00
                  1002 90 00

                  RAŽ

                  0,00

                  1005 10 90

                  KUKURUZ za sjetvu, osim hibrida

                  0,00

                  1005 90 00

                  KUKURUZ, osim za sjetvu (2)

                  0,00

                  1007 10 90
                  1007 90 00

                  SIRAK u zrnu, osim hibrida za sjetvu

                  0,00

         (1)  Uvozniku se u skladu s člankom 2. stavkom 4. Uredbe (EU) br. 642/2010 može smanjiti carina za:

                  —

                  3 EUR/t, kada se luka iskrcaja nalazi na Sredozemlju (iza Gibraltarskih vrata) ili na Crnom moru i gdje roba u Uniju stiže preko Atlantskog oceana ili Sueskog kanala,

                  —

                  2 EUR/t, kada se luka iskrcaja nalazi u Danskoj, Estoniji, Irskoj, Latviji, Litvi, Poljskoj, Finskoj, Švedskoj, Ujedinjenoj Kraljevini ili na atlantskoj obali Iberijskog poluotoka i gdje roba stiže u Uniju preko Atlantskog oceana.

         (2)  Uvoznik može koristiti paušalno smanjenje od 24 EUR po toni kada su ispunjeni uvjeti utvrđeni u članku 3. Uredbe (EU) br. 642/2010.

      PRILOG II.

         Čimbenici za izračunavanje carina utvrđenih u Prilogu I.

      28.6.2013.-12.7.2013.

                  1.

                  Prosječne vrijednosti za referentno razdoblje iz članka 2. stavka 2. Uredbe (EU) br. 642/2010:

                              (EUR/t)

                              Obična pšenica (1)

                              Kukuruz

                              Tvrda pšenica visoke kvalitete

                              Tvrda pšenica srednje kvalitete (2)

                              Tvrda pšenica niske kvalitete (3)

                              Burza

                              Minnéapolis

                              Chicago

                              —

                              —

                              —

                              Kotacija

                              231,88

                              164,51

                              —

                              —

                              —

                              Cijena FOB-a SAD

                              —

                              —

                              259,10

                              249,10

                              229,10

                              Premija za Meksički zaljev

                              —

                              54,37

                              —

                              —

                              —

                              Premija za Velika jezera

                              36,97

                              —

                              —

                              —

                              —

                  2.

                  Prosječne vrijednosti za referentno razdoblje iz članka 2. stavka 2. Uredbe (EU) br. 642/2010:

                              Troškovi vozarine: Meksički zaljev – Rotterdam:

                              17,17 EUR/t

                              Troškovi vozarine: Velika jezera – Rotterdam:

                              50,94 EUR/t

         (1)  Premija od 14 EUR/t uključena (članak 5. stavak 3. Uredbe (EU) br. 642/2010).

         (2)  Popust od 10 EUR/t (članak 5. stavak 3. Uredbe (EU) br. 642/2010).

         (3)  Popust od 30 EUR/t (članak 5. stavak 3. Uredbe (EU) br. 642/2010).


title: Provedbena uredba Komisije (EU) 2017/1384 оd 25. srpnja 2017. o izdavanju dozvola za uvoz riže u okviru carinskih kvota koje su za podrazdoblje mjeseca srpnja 2017. otvorene Provedbenom uredbom (EU) br. 1273/2011

text:
               26.7.2017

               HR

               Službeni list Europske unije

               L 194/57

         PROVEDBENA UREDBA KOMISIJE (EU) 2017/1384
   оd 25. srpnja 2017.
   o izdavanju dozvola za uvoz riže u okviru carinskih kvota koje su za podrazdoblje mjeseca srpnja 2017. otvorene Provedbenom uredbom (EU) br. 1273/2011
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188.,
   budući da:

               (1)

               Provedbenom uredbom Komisije (EU) br. 1273/2011 (2) otvorene su određene uvozne carinske kvote za rižu i lomljenu rižu, razvrstane po zemlji podrijetla i podijeljene na nekoliko podrazdoblja u skladu s Prilogom I. navedenoj Provedbenoj uredbi, te je predviđeno upravljanje njima.

               (2)

               Srpanj je treće podrazdoblje za kvotu predviđenu člankom 1. stavkom 1. točkom (a) Provedbene uredbe (EU) br. 1273/2011 i drugo podrazdoblje za kvote predviđene člankom 1. stavkom 1. točkama (b), (c) i (d) te Provedbene uredbe.

               (3)

               Iz obavijesti dostavljenih u skladu s člankom 8. točkom (a) Provedbene uredbe (EU) br. 1273/2011 proizlazi da se za kvote s rednim brojem 09.4154 i 09.4166, zahtjevi podneseni u prvih deset radnih dana srpnja 2017. u skladu s člankom 4. stavkom 1. te Provedbene uredbe odnose na količinu veću od dostupne. Stoga je potrebno odrediti u kojoj se mjeri izdaju uvozne dozvole tako da se odredi koeficijent dodjele koji će se primjenjivati na zatražene količine za predmetne kvote, izračunan u skladu s člankom 7. stavkom 2. Uredbe Komisije (EZ) br. 1301/2006 (3).

               (4)

               Iz tih obavijesti proizlazi i da se za kvote s rednim brojevima 09.4127 – 09.4128 – 09.4129 – 09.4148 – 09.4149 – 09.4150 – 09.4152 i 09.4153 zahtjevi podneseni u prvih deset radnih dana srpnja 2017. u skladu s člankom 4. stavkom 1. Provedbene uredbe (EU) br. 1273/2011 odnose na količinu manju od dostupne.

               (5)

               Potrebno je utvrditi i ukupnu količinu raspoloživu za sljedeće podrazdoblje za kvote s rednim brojem 09.4127 – 09.4128 – 09.4129 – 09.4130 – 09.4148 – 09.4112 – 09.4116 – 09.4117 – 09.4118 – 09.4119 i 09.4166, u skladu s prvim podstavkom članka 5. Provedbene uredbe (EU) br. 1273/2011.

               (6)

               Kako bi se omogućilo dobro upravljanje postupkom izdavanja uvoznih dozvola, ova Uredba treba stupiti na snagu odmah nakon objave,

         DONIJELA JE OVU UREDBU:
   Članak 1.
   1.   Za zahtjeve za uvozne dozvole za rižu u okviru kvota s rednim brojem 09.4154 i 09.4166 iz Provedbene uredbe (EU) br. 1273/2011 podnesene u prvih deset radnih dana srpnja 2017. dozvole se izdaju za zatraženu količinu pomnoženu s koeficijentom dodjele utvrđenim u Prilogu ovoj Uredbi.
   2.   Ukupna količina raspoloživa za sljedeće podrazdoblje u okviru kvota s rednim brojevima 09.4127 – 09.4128 – 09.4129 – 09.4130 – 09.4148 – 09.4112 – 09.4116 – 09.4117 – 09.4118 – 09.4119 i 09.4166 iz Provedbene uredbe (EU) br. 1273/2011 utvrđena je u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. srpnja 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  Provedbena uredba Komisije (EU) br. 1273/2011 od 7. prosinca 2011. o otvaranju određenih carinskih kvota za uvoz riže i lomljene riže i o upravljanju tim kvotama (SL L 325, 8.12.2011., str. 6.).

      (3)  Uredba Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (SL L 238, 1.9.2006., str. 13.).

      PRILOG

         Količine koje se trebaju dodijeliti za podrazdoblje srpanj 2017. i količine raspoložive za sljedeće podrazdoblje u skladu s Provedbenom uredbom (EU) br. 1273/2011

                  (a)

                  Kvota za bijelu ili polubijelu rižu obuhvaćenu oznakom KN 1006 30 iz članka 1. stavka 1. točke (a) Provedbene uredbe (EU) br. 1273/2011:

                              Podrijetlo

                              Redni broj

                              Koeficijent dodjele za podrazdoblje srpanj 2017.

                              Ukupna količina raspoloživa za podrazdoblje rujan 2017. (u kg)

                              Sjedinjene Države

                              09.4127

                              — (1)

                              12 629 487

                              Tajland

                              09.4128

                              — (1)

                              369 596

                              Australija

                              09.4129

                              — (1)

                              911 500

                              Drugo podrijetlo

                              09.4130

                              — (2)

                              4 796

                  (b)

                  Kvota za oljuštenu rižu obuhvaćenu oznakom KN 1006 20 iz članka 1. stavka 1. točke (b) Provedbene uredbe (EU) br. 1273/2011:

                              Podrijetlo

                              Redni broj

                              Koeficijent dodjele za podrazdoblje srpanj 2017.

                              Ukupna količina raspoloživa za podrazdoblje listopad 2017. (u kg)

                              Sve države

                              09.4148

                              — (3)

                              1 610 500

                  (c)

                  Kvota za lomljenu rižu obuhvaćenu oznakom KN 1006 40 00 iz članka 1. stavka 1. točke (c) Provedbene uredbe (EU) br. 1273/2011:

                              Podrijetlo

                              Redni broj

                              Koeficijent dodjele za podrazdoblje srpanj 2017.

                              Tajland

                              09.4149

                              — (4)

                              Australija

                              09.4150

                              — (5)

                              Gvajana

                              09.4152

                              — (5)

                              Sjedinjene Države

                              09.4153

                              — (4)

                              Drugo podrijetlo

                              09.4154

                              78,636985 %

                  (d)

                  Kvota za bijelu ili polubijelu rižu obuhvaćenu oznakom KN 1006 30 iz članka 1. stavka 1. točke (d) Provedbene uredbe (EU) br. 1273/2011:

                              Podrijetlo

                              Redni broj

                              Koeficijent dodjele za podrazdoblje srpanj 2017.

                              Ukupna količina raspoloživa za podrazdoblje rujan 2017. (u kg)

                              Tajland

                              09.4112

                              — (6)

                              20 965

                              Sjedinjene Države

                              09.4116

                              — (6)

                              822

                              Indija

                              09.4117

                              — (6)

                              89 276

                              Pakistan

                              09.4118

                              — (6)

                              55 110

                              Drugo podrijetlo

                              09.4119

                              — (6)

                              14 199

                              Sve države

                              09.4166

                              0,703025 %

                              0

         (1)  Zahtjevi se odnose na količine manje od dostupnih ili jednake njima: stoga su svi zahtjevi prihvatljivi.

         (2)  Za ovo podrazdoblje nema raspoložive količine.

         (3)  Za ovo podrazdoblje ne primjenjuje se koeficijent dodjele: nije bilo zahtjeva za dozvole u obavijesti Komisiji.

         (4)  Zahtjevi se odnose na količine manje od dostupnih ili jednake njima: stoga su svi zahtjevi prihvatljivi.

         (5)  Za ovo podrazdoblje ne primjenjuje se koeficijent dodjele: nije bilo zahtjeva za dozvole u obavijesti Komisiji.

         (6)  Za ovo podrazdoblje nema raspoložive količine.


title: Provedbena uredba Komisije (EU) 2015/949 оd 19. lipnja 2015. o odobrenju pregleda određene hrane koje određene treće zemlje provode prije izvoza u pogledu prisutnosti određenih mikotoksina (Tekst značajan za EGP)

text:
               20.6.2015

               HR

               Službeni list Europske unije

               L 156/2

         PROVEDBENA UREDBA KOMISIJE (EU) 2015/949
   оd 19. lipnja 2015.
   o odobrenju pregleda određene hrane koje određene treće zemlje provode prije izvoza u pogledu prisutnosti određenih mikotoksina
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjeravanja poštivanja propisa o hrani i hrani za životinje te propisa o zdravlju i dobrobiti životinja (1), a posebno njezin članak 23.,
   budući da:

               (1)

               Uredbom Komisije (EZ) br. 1881/2006 (2) utvrđuju se najveće dopuštene količine okratoksina A i aflatoksina u hrani. Na tržište Unije može se stavljati samo hrana koja je u skladu s najvećim dopuštenim količinama.

               (2)

               Uredbom (EZ) br. 882/2004 propisana je obveza država članica da osiguraju redovitu provedbu službenih kontrola, na temelju rizika i s odgovarajućom učestalosti, kako bi se postigli ciljevi Uredbe, a to su među ostalim sprječavanje, uklanjanje ili smanjenje na prihvatljivu razinu rizika za ljude i životinje.

               (3)

               Člankom 23. Uredbe (EZ) br. 882/2004 propisana je mogućnost odobravanja posebnih pregleda hrane i hrane za životinje koje treća zemlja provodi neposredno prije izvoza u Europsku uniju kako bi se provjerilo udovoljavaju li proizvodi koji se izvoze zahtjevima Unije.

               (4)

               Takvo se odobrenje trećoj zemlji može dati samo ako se revizijom Europske unije pokaže da hrana ili hrana za životinje koja se izvozi u Europsku uniju udovoljava zahtjevima Unije ili istovrijednim zahtjevima te da se kontrole koje se provode u trećoj zemlji prije otpreme smatraju dovoljno djelotvornima i učinkovitima da mogu zamijeniti ili smanjiti broj dokumentacijskih, identifikacijskih i fizičkih pregleda propisanih zakonodavstvom EU-a.

               (5)

               Sjedinjene Američke Države (u daljnjem tekstu: „Sjedinjene Države”) u travnju 2005. Komisiji su dostavile zahtjev za dobivanje odobrenja pregleda koje nadležna tijela Sjedinjenih Država provode prije izvoza u pogledu kontaminacije aflatoksinima u kikirikiju namijenjenom izvozu u Uniju.

               (6)

               Nakon revizije koju je proveo Komisijin Ured za hranu i veterinarstvo (FVO) Odlukom Komisije 2008/47/EZ (3) odobreni su navedeni pregledi prije izvoza čiji je cilj osigurati usklađenost s najvećim dopuštenim količinama aflatoksina propisanima zakonodavstvom Unije.

               (7)

               Kanada je 8. listopada 2007. Komisiji dostavila zahtjev za dobivanje odobrenja pregleda koje nadležna tijela Kanade provode prije izvoza u pogledu kontaminacije okratoksinom A u pšenici (običnoj i durum) i pšeničnom brašnu namijenjenima za izvoz u Europsku uniju.

               (8)

               Komisija je detaljno procijenila informacije koje je dostavila Kanadska komisija za žitarice, nadležno tijelo Kanade odgovorno za provedbu pregleda prije izvoza, te je zaključila da su dostavljena jamstva zadovoljavajuća za prihvaćanje zahtjeva za odobrenje pregleda pšenice i određenih proizvoda od pšenice prije izvoza u pogledu prisutnosti okratoksina A. Stoga su Provedbenom uredbom Komisije (EU) br. 844/2011 (4) odobreni navedeni pregledi prije izvoza čiji je cilj osigurati usklađenost s najvećim dopuštenim količinama okratoksina A propisanima zakonodavstvom Unije.

               (9)

               Dana 21. studenoga 2012. Sjedinjene Države dostavile su Komisiji zahtjev za dobivanje odobrenja pregleda koje nadležna tijela Sjedinjenih Američkih Država provode prije izvoza u pogledu kontaminacije aflatoksinima u bademima namijenjenima izvozu u Uniju.

               (10)

               Nakon revizije koju je proveo Komisijin Ured za hranu i veterinarstvo i nakon što je detaljno procijenila dodatne informacije koje su dostavile Sjedinjene Države, Komisija smatra da su dostavljena jamstva zadovoljavajuća i da opravdavaju odobrenje pregleda prije izvoza. Stoga je primjereno odobriti provedbu pregleda prije izvoza čiji je cilj osigurati usklađenost s najvećim dopuštenim količinama aflatoksina propisanima zakonodavstvom Unije.

               (11)

               Primjereno je da sva odobrenja pregleda koje određene treće zemlje provode prije izvoza u pogledu prisutnosti mikotoksina u hrani budu objedinjena u jednoj uredbi radi pojednostavnjenja zakonodavstva i osiguranja ujednačenog pristupa. Stoga bi Odluku 2008/47/EZ i Provedbenu uredbu (EU) br. 844/2011 trebalo zamijeniti, a pravila sadržana u tim aktima spojiti s ovom Provedbenom uredbom. Međutim, uvedene su određene manje izmjene radi usklađivanja odredaba u pogledu učestalosti kontrola i ažuriranja odredaba kako bi se u obzir uzele izmjene u oznakama KN.

               (12)

               U skladu s člankom 16. stavkom 2. Uredbe (EZ) br. 882/2004 od država članica zahtijeva se da učestalost fizičkih pregleda pri uvozu prilagode riziku povezanom s različitim kategorijama hrane uzimajući u obzir, među ostalim, jamstva koja su pružila nadležna tijela treće zemlje koja je zemlja podrijetla predmetne hrane. Sustavni pregledi prije izvoza koje se provode pod nadležnošću nadležnog tijela treće zemlje u skladu s odobrenjem Unije i u skladu s člankom 23. Uredbe (EZ) br. 882/2004 pružaju zadovoljavajuću razinu jamstava u pogledu kontaminacije mikotoksinima te stoga omogućuju državama članicama da smanje učestalost fizičkih pregleda koji se obavljaju nad tim proizvodima.

               (13)

               Države članice koje uvoze velik broj pošiljki predmetne hrane trebale bi primjenjivati manje učestale kontrole utvrđene u Prilogu ovoj Uredbi. Države članice koje uvoze samo ograničen broj pošiljaka predmetne hrane trebale bi osigurati malu učestalost kontrola, a da ne moraju poštovati utvrđenu učestalost kontrola.

               (14)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Odobrenje pregleda prije izvoza
   1.   Odobravaju se predizvozni pregledi koje Kanadska komisija za žitarice kao nadležno tijelo provodi prije izvoza u Uniju u pogledu okratoksina A u pšenici i pšeničnom brašnu navedenima u Prilogu I. i proizvedenima na državnom području Kanade.
   2.   Odobravaju se sljedeći predizvozni pregledi koje Ministarstvo poljoprivrede Sjedinjenih Američkih Država (USDA) kao nadležno tijelo provodi prije izvoza u Uniju:

               (a)

               pregledi prije izvoza u pogledu aflatoksina u kikirikiju navedenom u Prilogu I. i proizvedenom na državnom području Sjedinjenih Država;

               (b)

               pregledi prije izvoza u pogledu aflatoksina u bademima navedenima u Prilogu I. i proizvedenima na državnom području Sjedinjenih Država.

         Članak 2.
   Popratni dokumenti i identifikacija pošiljaka
   1.   Svaku pošiljku proizvoda iz članka 1. mora pratiti:

               (a)

               izvješće o rezultatima uzorkovanja i analiza koje u skladu s odredbama Uredbe Komisije (EZ) br. 401/2006 (5) ili u skladu s istovrijednim zahtjevima provodi laboratorij koji je za tu svrhu odobrilo nadležno tijelo;

               (b)

               certifikat u skladu s obrascem iz Priloga II. koji je predstavnik nadležnog tijela ispunio, ovjerio pečatom i potpisao; certifikat vrijedi četiri mjeseca od datuma izdavanja.

         2.   Svaka pošiljka proizvoda iz članka 1. mora biti označena identifikacijskom oznakom navedenom na izvješću i certifikatu iz stavka 1. Svaka pojedina vreća ili drugi oblik pakiranja ili pakiranje koje se sastoji od više pojedinačnih pakiranja, koje čini pošiljku, mora biti označeno istom oznakom.
   Članak 3.
   Dijeljenje pošiljaka
   Ako se pošiljka dijeli, uz svaki dio podijeljene pošiljke do njezina puštanja u slobodni promet prilažu se preslike certifikata iz članka 2. stavka 1. točke (b) koje je ovjerilo nadležno tijelo države članice na čijem je državnom području dijeljenje provedeno.
   Članak 4.
   Službene kontrole
   U skladu s odredbama članka 16. stavka 2. i članka 23. stavka 2. Uredbe (EZ) br. 882/2004, učestalost fizičkih pregleda koje države članice provode na pošiljkama proizvoda iz članka 1. podnesenima u skladu s člankom 2. smanjuje se na najviši postotak broja podnesenih pošiljaka, kako je utvrđeno u Prilogu I.
   Članak 5.
   Stavljanje izvan snage
   Odluka 2008/47/EZ i Provedbena uredba (EU) br. 844/2011 ovime se stavljaju izvan snage.
   Upućivanja na Odluku i Provedbenu uredbu koje su stavljene izvan snage tumače se kao upućivanja na ovu Uredbu.
   Članak 6.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. lipnja 2015.

            Za Komisiju

            Predsjednik

         Jean-Claude JUNCKER

      (1)  SL L 165, 30.4.2004., str. 1.

      (2)  Uredba Komisije (EZ) br. 1881/2006 od 19. prosinca 2006. o utvrđivanju najvećih dopuštenih količina određenih kontaminanata u hrani (SL L 364, 20.12.2006., str. 5.).

      (3)  Odluka Komisije 2008/47/EZ od 20. prosinca 2007. kojom se Sjedinjenim Američkim Državama odobrava predizvozni pregled kikirikija i proizvoda od kikirikija na prisutnost aflatoksina (SL L 11, 15.1.2008., str. 12.).

      (4)  Provedbena uredba Komisije (EU) br. 844/2011 od 23. kolovoza 2011. o odobrenju predizvoznih pregleda pšenice i pšeničnog brašna koje provodi Kanada u vezi s prisutnosti okratoksina A (SL L 218, 24.8.2011., str. 4.).

      (5)  Uredba Komisije (EZ) br. 401/2006 od 23. veljače 2006. o utvrđivanju metoda uzorkovanja i analize za službenu kontrolu razina mikotoksina u hrani (SL L 70, 9.3.2006., str. 12.).

      PRILOG I.
      Proizvodi iz članka 1. i učestalost fizičkih pregleda iz članka 4.:

                  Hrana

                  Oznaka KN

                  Pododjeljak TARIC

                  Zemlja podrijetla

                  Mikotoksin

                  Učestalost fizičkih pregleda (%) pri uvozu

                              —

                              pšenica

                              —

                           1001

                  Kanada

                  okratoksin A

                  < 1

                              —

                              pšenično brašno

                              —

                           1101 00

                              —

                              kikiriki, u ljusci

                              —

                           1202 41 00

                  Sjedinjene Američke Države

                  aflatoksini

                  < 1

                              —

                              kikiriki, oljušten

                              —

                           1202 42 00

                              —

                              kikiriki, drukčije pripremljen ili konzerviran

                              —

                              2008 11 91; 2008 11 96; 2008 11 98

                              —

                              bademi, u ljusci

                              —

                           0802 11

                  Sjedinjene Američke Države

                  aflatoksini

                  < 1

                              —

                              bademi, oljušteni

                              —

                           0802 12

      PRILOG II.


title: Provedbena uredba Komisije (EU) br. 475/2013 od 15. svibnja 2013. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Agnello del Centro Italia (ZOZP))

text:
               15/Sv. 25

               HR

               Službeni list Europske unije

               291

         32013R0475

               L 138/3

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 475/2013
   od 15. svibnja 2013.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Agnello del Centro Italia (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               Uredba (EU) br. 1151/2012 stupila je na snagu 3. siječnja 2013. Njome je stavljena izvan snage i zamijenjena Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (2).

               (2)

               U skladu s člankom 6. stavkom 2. Uredbe (EZ) br. 510/2006, zahtjev Italije za registraciju naziva „Agnello del Centro Italia” objavljen je u Službenom listu Europske unije
                   (3).

               (3)

               Kako Komisija nije primila ni jedan prigovor u smislu članka 7. Uredbe (EZ) br. 510/2006, taj bi naziv trebalo upisati u registar,

         DONIJELA JE OVU UREDBU:
   Članak 1.
   Naziv naveden u Prilogu ovoj Uredbi ovim se upisuje u registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. svibnja 2013.

            Za Komisiju, u ime predsjednika,
         Dacian CIOLOȘ

            Član Komisije

      (1)  SL L 343, 14.12.2012., str. 1.

      (2)  SL L 93, 31.3.2006., str. 12.

      (3)  SL C 197, 5.7.2012., str. 29.
   PRILOG
   Poljoprivredni proizvodi navedeni u Prilogu I. Ugovoru namijenjeni prehrani ljudi:

      Razred 1.1   Svježe meso (i iznutrice)

   ITALIJA
   Agnello del Centro Italia (ZOZP)


title: Provedbena uredba Komisije (EU) 2016/1933 оd 4. studenoga 2016. o odobrenju kalcij-magnezijeva tetrahidroksida (hidratizirano dolomitno vapno) kao postojeće aktivne tvari za uporabu u biocidnim proizvodima vrste 2 i 3 (Tekst značajan za EGP )

text:
               5.11.2016

               HR

               Službeni list Europske unije

               L 299/39

         PROVEDBENA UREDBA KOMISIJE (EU) 2016/1933
   оd 4. studenoga 2016.
   o odobrenju kalcij-magnezijeva tetrahidroksida (hidratizirano dolomitno vapno) kao postojeće aktivne tvari za uporabu u biocidnim proizvodima vrste 2 i 3
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 89. stavak 1. treći podstavak,
   budući da:

               (1)

               Delegiranom uredbom Komisije (EU) br. 1062/2014 (2) utvrđuje se popis postojećih aktivnih tvari koje treba ocijeniti radi njihova mogućeg odobrenja za uporabu u biocidnim proizvodima. Taj popis uključuje kalcij-magnezijev tetrahidroksid (hidratizirano dolomitno vapno).

               (2)

               Kalcij-magnezijev tetrahidroksid (hidratizirano dolomitno vapno) ocijenjen je u skladu s člankom 16. stavkom 2. Direktive 98/8/EZ Europskog parlamenta i Vijeća (3) za uporabu u vrsti proizvoda 2, „Dezinfekcijska sredstva i algacidi koji nisu namijenjeni za izravnu upotrebu na ljudima ili životinjama”, i vrstu proizvoda 3, „Biocidni proizvodi u veterinarskoj higijeni”, kako su utvrđene u Prilogu V. toj Direktivi, što odgovara vrstama proizvoda 2 i 3 kako su utvrđene u Prilogu V. Uredbi (EU) br. 528/2012.

               (3)

               Ujedinjena Kraljevina imenovana je nadležnim ocjenjivačkim tijelom te je 19. rujna 2011. podnijela izvješća o ocjeni, zajedno sa svojim preporukama.

               (4)

               U skladu s člankom 7. stavkom 2. Delegirane uredbe (EU) br. 1062/2014 Odbor za biocidne proizvode 14. travnja 2016. sastavio je mišljenja Europske agencije za kemikalije, uzimajući u obzir zaključke nadležnog ocjenjivačkog tijela.

               (5)

               U skladu s tim mišljenjima može se očekivati da će biocidni proizvodi vrste 2 i 3 koji sadržavaju kalcij-magnezijev tetrahidroksid (hidratizirano dolomitno vapno) ispuniti zahtjeve članka 5. Direktive 98/8/EZ, ako se zadovolje određene specifikacije i uvjeti koji se odnose na njihovu uporabu.

               (6)

               Stoga je primjereno odobriti kalcij-magnezijev tetrahidroksid (hidratizirano dolomitno vapno) za uporabu u biocidnim proizvodima vrste 2 i 3 podložno određenim specifikacijama i uvjetima.

               (7)

               Prije odobrenja aktivne tvari zainteresiranim stranama trebalo bi omogućiti primjereno razdoblje za poduzimanje pripremnih mjera potrebnih za ispunjenje novih zahtjeva.

               (8)

               Mjere predviđene ovom Uredbom u skladu su s mišljenjem Stalnog odbora za biocidne proizvode,

         DONIJELA JE OVU UREDBU:
   Članak 1.
   Kalcij-magnezijev tetrahidroksid (hidratizirano dolomitno vapno) odobrava se kao aktivna tvar za uporabu u biocidnim proizvodima za vrste proizvoda 2 i 3, podložno specifikacijama i uvjetima iz Priloga.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. studenoga 2016.

            Za Komisiju

            Predsjednik

         Jean-Claude JUNCKER

      (1)  SL L 167, 27.6.2012., str. 1.

      (2)  Delegirana uredba Komisije (EU) br. 1062/2014 оd 4. kolovoza 2014. o programu rada za sustavni pregled svih postojećih aktivnih tvari sadržanih u biocidnim proizvodima iz Uredbe (EU) br. 528/2012 Europskog parlamenta i Vijeća (SL L 294, 10.10.2014., str. 1.).

      (3)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).

      PRILOG

                  Uobičajeni naziv

                  Kemijski naziv prema IUPAC-u,
                  identifikacijski brojevi

                  Najmanji stupanj čistoće aktivne tvari (1)

                  Datum odobrenja

                  Datum isteka odobrenja

                  Vrsta proizvoda

                  Posebni uvjeti

                  Kalcij-magnezijev tetrahidroksid (hidratizirano dolomitno vapno)

                  Kemijski naziv prema IUPAC-u:
                  kalcij-magnezijev tetrahidroksid
                  EZ br.: 254-454-1
                  CAS br.: 39445-23-3

                  800 g/kg
                  (Vrijednost upućuje na udio Ca i Mg, izražen kao Ca(OH)2 i Mg(OH)2. Tipične vrijednosti za Mg(OH)2 u hidratiziranom dolomitnom vapnu u rasponu su od 15 – 40 %)

                  1. svibnja 2018.

                  30. travnja 2028.

                  2

                  Odobrenja za biocidne proizvode podliježu sljedećim uvjetima:

                              1.

                              pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije;

                              2.

                              s obzirom na rizike utvrđene za ocijenjene uporabe, pri ocjeni proizvoda posebna se pozornost posvećuje industrijskim i profesionalnim korisnicima.

                  3

                  Odobrenja za biocidne proizvode podliježu sljedećim uvjetima:

                              1.

                              pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije;

                              2.

                              s obzirom na rizike utvrđene za ocijenjene uporabe, pri ocjeni proizvoda posebna se pozornost posvećuje profesionalnim korisnicima.

         (1)  Stupanj čistoće naveden u ovom stupcu najmanji je stupanj čistoće aktivne tvari ocijenjene u skladu s člankom 89. stavkom 1. Uredbe (EU) br. 528/2012. Aktivna tvar u proizvodu kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.


title: Provedbena uredba Komisije (EU) br. 471/2013 od 22. svibnja 2013. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               03/Sv. 072

               HR

               Službeni list Europske unije

               80

         32013R0471

               L 136/10

               SLUŽBENI LIST EUROPSKE UNIJE

               22.05.2013.

      PROVEDBENA UREDBA KOMISIJE (EU) br. 471/2013
   od 22. svibnja 2013.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se svaki radni dan u skladu s člankom 136. stavkom 1. Provedbene uredbe (EU) br. 543/2011 uzimajući u obzir promjenljive dnevne podatke. Stoga bi ova Uredba trebala stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. svibnja 2013.

            Za Komisiju, u ime predsjednika,
         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 157, 15.6.2011., str. 1.
   PRILOG
   Paušalne uvozne vrijednosti za određivanje ulazne cijene određenog voća i povrća

               (EUR/100 kg)

               Oznaka KN

               Oznaka treće zemlje (1)

               Paušalna uvozna vrijednost

               0702 00 00

               AL

               15,0

               MA

               58,3

               TN

               78,7

               TR

               71,8

               ZZ

               56,0

               0707 00 05

               AL

               27,7

               MK

               39,1

               TR

               132,0

               ZZ

               66,3

               0709 93 10

               TR

               131,6

               ZZ

               131,6

               0805 10 20

               EG

               54,0

               IL

               68,3

               MA

               72,6

               ZZ

               65,0

               0805 50 10

               AR

               114,6

               EG

               68,1

               TR

               71,0

               ZA

               110,2

               ZZ

               91,0

               0808 10 80

               AR

               157,2

               BR

               97,4

               CL

               127,8

               CN

               90,2

               MK

               46,1

               NZ

               142,3

               US

               200,4

               ZA

               116,6

               ZZ

               122,3

      (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.


title: Provedbena uredba Komisije (EU) 1110/2012 od 23. studenoga 2012. o razvrstavanju određene robe u kombiniranu nomenklaturu

text:
               02/Sv. 022

               HR

               Službeni list Europske unije

               247

         32012R1110

               L 329/5

               SLUŽBENI LIST EUROPSKE UNIJE

               29.11.2012.

      PROVEDBENA UREDBA KOMISIJE (EU) 1110/2012
   od 23. studenoga 2012.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Zbog osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera koje su u vezi s robnom razmjenom.

               (3)

               U skladu s navedenim Općim pravilima, robu opisanu u stupcu 1 tablice iz Priloga treba razvrstati pod odgovarajuće oznake KN iz stupca 2, a na temelju razloga iz stupca 3 navedene tablice.

               (4)

               Primjereno je da se, u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik u razdoblju od tri mjeseca može i dalje pozivati na obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca 1 priložene tablice razvrstava se u kombiniranu nomenklaturu sukladno odgovarajućoj oznaci KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju odredaba članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. studenoga 2012.

            Za Komisiju U ime Predsjednika

         Algirdas ŠEMETA

            Član Komisije

      (1)  SL L 256, 7.9.1987., str. 1.

      (2)  SL L 302, 19.10.1992., str. 1.

   PRILOG

               Naziv robe

               Razvrstavanje
               (oznaka KN)

               Razlozi

               1.

               2.

               3.

               Punjač DC (univerzalni auto punjač s dva priključka), koji sadrži adapter za automobilski upaljač cigareta, dva USB sučelja i lampicu.
               Ulazni napon punjača je 12 V DC, izlazni napon je 5 V DC, a izlazna struja je 500 mA ili 2 × 250 mA.
               Punjač je osmišljen za opskrbu energijom za punjenje raznih uređaja, kao što su mobilni telefoni, PDA, GPS, kamere i uređaji za reprodukciju zvuka u MP3 i MP4 formatu.

               8504 40 90

               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature i tekstom oznaka KN 8504, 8504 40 i 8504 40 90.
               Proizvod je statički pretvarač DC napona (vidjeti također Napomene s objašnjenjem Harmoniziranog sustava za tarifni broj 8504, II., točka (D)).
               Punjač se može koristiti za punjenje raznih uređaja, npr. telekomunikacijskih uređaja, strojeva za automatsku obradu podataka, uređaja za audio/video snimanje ili reprodukciju i radio navigacijskih pomagala.
               Razvrstavanje pod oznakom KN 8504 40 30, kao statički pretvarači koji se koriste s telekomunikacijskim uređajima, za automatsku obradu podataka i njihove jedinice, se isključuje.
               Punjač se stoga razvrstava pod oznaku KN 8504 40 90 kao ostali statički pretvarači.


title: Provedbena uredba Komisije (EU) br. 926/2014 оd 27. kolovoza 2014. o utvrđivanju provedbenih tehničkih standarda u pogledu standardnih obrazaca, predložaka i postupaka za obavijesti o ostvarivanju prava poslovnog nastana i slobode pružanja usluga u skladu s Direktivom 2013/36/EU Europskog parlamenta i Vijeća  Tekst značajan za EGP

text:
               28.8.2014

               HR

               Službeni list Europske unije

               L 254/2

         PROVEDBENA UREDBA KOMISIJE (EU) br. 926/2014
   оd 27. kolovoza 2014.
   o utvrđivanju provedbenih tehničkih standarda u pogledu standardnih obrazaca, predložaka i postupaka za obavijesti o ostvarivanju prava poslovnog nastana i slobode pružanja usluga u skladu s Direktivom 2013/36/EU Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2013/36/EU Europskog parlamenta i Vijeća od 26. lipnja 2013. o pristupanju djelatnosti kreditnih institucija i bonitetnom nadzoru nad kreditnim institucijama i investicijskim društvima, izmjeni Direktive 2002/87/EZ te stavljanju izvan snage direktiva 2006/48/EZ i 2006/49/EZ (1), a posebno njezin članak 35. stavak 6., članak 36. stavak 6. i članak 39. stavak 5.,
   budući da:

               (1)

               Za potrebe standardnih obrazaca, predložaka i postupaka za obavijesti o ostvarivanju prava poslovnog nastana i slobode pružanja usluga nužno je definirati određene tehničke uvjete kako bi se jasno razlikovale obavijesti o podružnici, obavijesti o uslugama, obavijesti o promjenama informacija o podružnici i obavijesti koje se odnose na planirani prestanak poslovanja podružnice.

               (2)

               Uspostavom standardnih postupaka kojima su obuhvaćeni jezik i način dostave obavijesti o putovnici kreditnih institucija nadležnim tijelima matičnih država članica i država članica domaćina, olakšava se ostvarivanje prava poslovnog nastana i slobode pružanja usluga te poboljšava učinkovitost izvršavanja odgovarajućih zadaća i obveza nadležnih tijela matičnih država članica i država članica domaćina.

               (3)

               Tehničkim je standardima od nadležnih tijela matičnih država članica potrebno zatražiti procjenu točnosti i cjelovitosti dostavljenih obavijesti o putovnici radi objašnjenja odgovarajućih obveza nadležnih tijela matičnih država članica i država članica domaćina te osiguranja kvalitete obavijesti o putovnici koje dostavljaju kreditne institucije.

               (4)

               Nadležna tijela matičnih država članica trebala bi obavijestiti kreditne institucije o određenim aspektima obavijesti o putovnici koji su ocijenjeni nepotpunima ili netočnima kako bi se olakšao postupak utvrđivanja i dostave elemenata koji nedostaju ili su netočni te obavješćivanja o njima.

               (5)

               Radi osiguranja transparentnosti i pravovremene procjene dostavljenih obavijesti o putovnici nužno je nedvojbeno utvrditi početak tromjesečnog roka iz članka 35. stavka 3. Direktive 2013/36/EU u kojem bi nadležna tijela matičnih država članica trebala odlučiti o adekvatnosti upravne strukture i financijskom položaju kreditne institucije i dostaviti obavijest o putovnici nadležnom tijelu država članica domaćina. Nužno je i nedvojbeno utvrditi početak razdoblja iz članka 36. stavka 3. i članka 39. stavka 2. Direktive 2013/36/EU u kojima nadležna tijela matičnih država članica i država članica domaćina donose odluke i razmjenjuju relevantne informacije te ih dostavljaju kreditnim institucijama.

               (6)

               Potvrda o primitku proslijeđenih obavijesti o putovnici za podružnicu nadležnih tijela država članica domaćina nužna je radi pojašnjenja datuma primitka odgovarajuće obavijesti, roka koji nadležna tijela država članica domaćina imaju za pripremu nadzora kreditnih institucija te za navođenje svih uvjeta za obavljanje djelatnosti radi zaštite općeg dobra, te točnog datuma kad će kreditne institucije moći osnovati podružnice i pokrenuti poslovanje na području države članice domaćina.

               (7)

               Kako bi se osigurala transparentnost uvjeta za obavljanje djelatnosti u državama članicama domaćinima radi zaštite općeg dobra, nadležna tijela država članica domaćina trebala bi obavijestiti nadležna tijela matičnih država članica o onim uvjetima kojima se nameću ograničenja u pogledu djelatnosti koje obavljaju podružnice kreditnih institucija na području država članica domaćina.

               (8)

               Postupcima u pogledu obavijesti o promjeni informacija o podružnici trebao bi biti obuhvaćen i poseban slučaj planiranog prekida poslovanja poslovnice jer se on smatra velikom promjenom u poslovanju poslovnice o kojoj je potrebno obavijestiti nadležna tijela matičnih država članica i država članica domaćina.

               (9)

               Odredbe ove Uredbe usko su povezane s obzirom na to da se odnose na obavijesti povezane s ostvarivanjem prava poslovnog nastana i slobode pružanja usluga. Kako bi se osigurala dosljednost tih odredaba, koje bi trebale stupiti na snagu istodobno, te omogućio njihov potpuni pregled i stabilna dostupnost osobama na koje se te odredbe odnose, poželjno je određene regulatorne tehničke standarde predviđene Direktivom 2013/36/EU uključiti u jednu uredbu.

               (10)

               Ova Uredba temelji se na nacrtu provedbenih tehničkih standarda koje je europsko nadzorno tijelo (Europsko nadzorno tijelo za bankarstvo) (EBA) dostavilo Komisiji.

               (11)

               EBA je provela otvoreno javno savjetovanje o nacrtu provedbenih tehničkih standarda na kojima se temelji ova Uredba, analizirala moguće povezane troškove i koristi te zatražila mišljenje Interesne skupine za bankarstvo uspostavljene u skladu s člankom 37. Uredbe (EU) br. 1093/2010 Europskog parlamenta i Vijeća (2),

         DONIJELA JE OVU UREDBU:
   POGLAVLJE I.

      OPĆE ODREDBE

   Članak 1.
   Predmet
   Ovom se Uredbom utvrđuju standardni obrasci, predlošci i postupci za obavijesti o ostvarivanju prava poslovnog nastana i slobode pružanja usluga u skladu s člankom 35. stavkom 6., člankom 36. stavkom 6. i člankom 39. stavkom 5. Direktive 2013/36/EU.
   Članak 2.
   Definicije
   Za potrebe ove Uredbe primjenjuju se sljedeće definicije:

               (1)

               „obavijest o putovnici za podružnicu” znači obavijest koju kreditna institucija koja želi osnovati podružnicu na području druge države članice dostavlja nadležnim tijelima svoje matične države članice u skladu s člankom 35. stavkom 1. Direktive 2013/36/EU;

               (2)

               „obavijest o promjeni informacija o podružnici” znači obavijest o promjeni informacija priopćenih u skladu s člankom 35. stavkom 2. točkom (b), (c) ili (d) Direktive 2013/36/EU koju kreditna institucija dostavlja nadležnim tijelima matične države članice i države članice domaćina u skladu s člankom 36. stavkom 3. te Direktive;

               (3)

               „obavijest o putovnici za usluge” znači obavijest koju kreditna institucija koja želi ostvarivati pravo na slobodu pružanja usluga obavljanjem svojih djelatnosti na području druge države članice prvi put dostavlja nadležnim tijelima matične države članice u skladu s člankom 39. stavkom 1. Direktive 2013/36/EU;

               (4)

               „obavijesti o putovnici” znači obavijest o putovnici za podružnicu, obavijest o promjeni informacija o podružnici ili obavijest o putovnici za usluge.

         Članak 3.
   Opći zahtjevi za obavijesti o putovnici
   1.   Obavijesti o putovnici dostavljene na temelju ove Uredbe u skladu su sa sljedećim zahtjevima:

               (a)

               sastavljene su u pisanom obliku na jeziku koji prihvaćaju nadležna tijela matične države članice te na jeziku koji prihvaćaju nadležna tijela države članice domaćina ili na bilo kojem jeziku Unije koji prihvaćaju nadležna tijela obiju država članica;

               (b)

               dostavljaju se poštom ili elektronički ako to prihvaćaju relevantna nadležna tijela.

         2.   Nadležna tijela objavljuju sljedeće informacije:

               (a)

               jezike koje prihvaćaju u skladu sa stavkom 1. točkom (a);

               (b)

               adresu na koju je potrebno poslati obavijesti o putovnici u slučaju slanja poštom;

               (c)

               sva elektronička sredstva kojima je moguće dostaviti obavijesti o putovnici i sve relevantne podatke za kontakt.

         POGLAVLJE II.

      POSTUPCI U POGLEDU OBAVIJESTI O PUTOVNICI ZA PODRUŽNICU

   Članak 4.
   Dostava obavijesti o putovnici za podružnicu
   Kreditne institucije dostavljaju obavijest o putovnici za podružnicu nadležnim tijelima matične države članice u obrascu iz Priloga I.
   Članak 5.
   Procjena cjelovitosti i točnosti obavijesti o putovnici za podružnicu
   1.   Po primitku obavijesti o putovnici za podružnicu nadležna tijela matične države članice procjenjuju cjelovitost i točnost dostavljenih informacija.
   2.   Nadležna tijela matične države članice datum primitka obavijesti o putovnici za podružnicu koja sadržava potpune i točne informacije smatraju početkom tromjesečnog roka iz članka 35. stavka 3. Direktive 2013/36/EU.
   3.   Ako se informacije dostavljene u obavijesti o putovnici za podružnicu smatraju nepotpunima ili netočnima, nadležna tijela matične države članice bez odgode obavješćuju kreditnu instituciju navodeći u kojem se pogledu informacije smatraju nepotpunima ili netočnima.
   Članak 6.
   Dostava obavijesti o putovnici za podružnicu
   1.   Nadležna tijela matične države članice dostavljaju obavijest o putovnici za podružnicu nadležnim tijelima države članice domaćina na obrascu iz Priloga II. uz presliku obavijesti o putovnici za podružnicu te najnovije dostupne informacije o regulatornom kapitalu na obrascu iz Priloga III.
   2.   Nadležna tijela države članice domaćina bez odgode potvrđuju primitak obavijesti o putovnici za podružnicu nadležnim tijelima matične države članice uz navođenje datuma primitka obavijesti o putovnici za podružnicu.
   3.   Nakon potvrde o primitku nadležnih tijela države članice domaćina nadležna tijela matične države članice bez odgode obavješćuju kreditnu instituciju o sljedećem:

               (a)

               dostavi obavijesti o putovnici za podružnicu nadležnim tijelima države članice domaćina;

               (b)

               datumu primitka obavijesti o putovnici za podružnicu nadležnih tijela države članice domaćina.

         Članak 7.
   Obavješćivanje o uvjetima radi zaštite općeg dobra
   1.   Nadležna tijela države članice domaćina pisanim putem obavješćuju kreditnu instituciju o svim uvjetima iz članka 36. stavka 1. Direktive 2013/36/EU pod kojima se, s ciljem općeg dobra, djelatnosti obavljaju na području države članice domaćina.
   2.   Ako se uvjetima iz stavka 1. ograničavaju djelatnosti podružnice, nadležna tijela države članice domaćina o tim uvjetima pisanim putem obavješćuju i nadležna tijela matične države članice.
   POGLAVLJE III.

      POSTUPCI U POGLEDU OBAVIJESTI O PROMJENI INFORMACIJA O PODRUŽNICI

   Članak 8.
   Dostava obavijesti o promjeni informacija o podružnici
   1.   Kreditne institucije dostavljaju nadležnim tijelima matičnih država članica i država članica domaćina obavijest o promjeni informacija o podružnici na obrascu iz Priloga I., osim ako se promjena odnosi na planirani prekid poslovanja podružnice.
   2.   Ako se promjena odnosi na planirani prekid poslovanja podružnice, kreditne institucije dostavljaju nadležnim tijelima matičnih država članica i država članica domaćina obavijest o promjeni informacija o podružnici na obrascu iz Priloga IV.
   Članak 9.
   Procjena cjelovitosti i točnosti obavijesti
   1.   Po primitku obavijesti o promjeni informacija o podružnici nadležna tijela matične države članice procjenjuju cjelovitost i točnost dostavljenih informacija.
   2.   Nadležna tijela matičnih država članica i država članica domaćina datum primitka obavijesti o promjeni informacija o podružnici koja sadržava potpune i točne informacije smatraju početkom jednomjesečnog roka iz članka 36. stavka 3. Direktive 2013/36/EU. Nadležna tijela matičnih država članica i država članica domaćina surađuju u donošenju odluka iz članka 36. stavka 3. Direktive 2013/36/EU u ondje navedenom roku.
   3.   Ako se informacije dostavljene u obavijesti o promjeni informacija o podružnici smatraju nepotpunima ili netočnima, nadležna tijela matične države članice bez odgode obavješćuju kreditnu instituciju navodeći u kojem se pogledu informacije smatraju nepotpunima ili netočnima.
   Članak 10.
   Obavješćivanje o odlukama donesenima nakon obavijesti
   1.   Nadležna tijela matične države članice pisanim putem obavješćuju kreditnu instituciju i nadležna tijela države članice domaćina o svojoj odluci iz članka 36. stavka 3. Direktive 2013/36/EU.
   2.   Nadležna tijela države članice domaćina pisanim putem obavješćuju kreditnu instituciju o svojoj odluci iz članka 36. stavka 3. Direktive 2013/36/EU.
   3.   Ako se odlukom iz stavka 2. određuju uvjeti kojima se ograničavaju djelatnosti podružnice, nadležna tijela države članice domaćina o tim uvjetima pisanim putem obavješćuju i nadležna tijela matične države članice.
   POGLAVLJE IV.

      POSTUPCI U POGLEDU OBAVIJESTI O PUTOVNICI ZA USLUGE

   Članak 11.
   Dostava obavijesti o putovnici za usluge
   Kreditne institucije dostavljaju obavijest o putovnici za usluge nadležnim tijelima matične države članice na obrascu iz Priloga V.
   Članak 12.
   Procjena cjelovitosti i točnosti obavijesti o putovnici za usluge
   1.   Po primitku obavijesti o putovnici za usluge nadležna tijela matične države članice procjenjuju cjelovitost i točnost dostavljenih informacija.
   2.   Nadležna tijela matične države članice datum primitka obavijesti o putovnici za usluge koja sadržava informacije koje se smatraju potpunima i točnima smatraju početkom jednomjesečnog roka iz članka 39. stavka 2. Direktive 2013/36/EU.
   3.   Ako se informacije dostavljene u obavijesti o putovnici za usluge smatraju nepotpunima ili netočnima, nadležna tijela matične države članice bez odgode obavješćuju kreditnu instituciju navodeći u kojem se pogledu informacije smatraju nepotpunima ili netočnima.
   Članak 13.
   Dostava obavijesti o putovnici za usluge
   Nadležna tijela matične države članice dostavljaju obavijest o putovnici za usluge nadležnim tijelima države članice domaćina na obrascu iz Priloga VI.
   POGLAVLJE V.

      ZAVRŠNE ODREDBE

   Članak 14.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. kolovoza 2014.

            Za Komisiju

            Predsjednik

         José Manuel BARROSO

      (1)  SL L 176, 27.6.2013., str. 338.

      (2)  Uredba (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (SL L 331, 15.12.2010., str. 12.).

      PRILOG I.
      Obrazac za dostavu obavijesti o putovnici za podružnicu ili obavijesti o promjeni informacija o podružnici
      Ako nadležnim tijelima matičnih država članica i država članica domaćina dostavljaju obavijesti o promjeni informacija o podružnici, kreditne institucije popunjavaju samo dijelove obrasca koji sadržavaju informacije u kojima je došlo do promjene.
      1.   Podaci za kontakt

                  Vrsta obavijesti

                     [Obavijest o putovnici za podružnicu/promjeni informacija o podružnici]

                  Država članica domaćin u kojoj se osniva podružnica:

                     [popunjava kreditna institucija]

                  Naziv i referentni broj kreditne institucije:

                     [popunjava kreditna institucija]

                  Adresa kreditne institucije u državi članici domaćinu u kojoj je moguće dobiti dokumente:

                     [popunjava kreditna institucija]

                  Planirano glavno mjesto poslovanja podružnice u državi članici domaćinu:

                     [popunjava kreditna institucija]

                  Planirani datum početka poslovanja podružnice:

                     [popunjava kreditna institucija]

                  Ime osobe za kontakt u podružnici:

                     [popunjava kreditna institucija]

                  Telefonski broj:

                     [popunjava kreditna institucija]

                  E-pošta:

                     [popunjava kreditna institucija]

            2.   Program rada

      2.1.   Vrste predviđenih poslova

      2.1.1.   Opis glavnih ciljeva i poslovne strategije podružnice te obrazloženje načina na koji će podružnica pridonijeti strategiji institucije te, prema potrebi, njezine grupe

         [popunjava kreditna institucija]

      2.1.2.   Opis ciljnih klijenata i drugih ugovornih strana

         [popunjava kreditna institucija]

      2.1.3.   Popis djelatnosti iz Priloga I. Direktivi 2013/36/EU koje kreditna institucija planira obavljati u državi članici domaćinu, uz navođenje djelatnosti koje će činiti osnovno poslovanje u državi članici domaćinu, uključujući planirani datum početka svake osnovne djelatnosti

                  Br.

                  Djelatnost

                  Djelatnosti koje kreditna institucija planira obavljati

                  Djelatnosti koje će činiti osnovno poslovanje

                  Planirani datum početka svake osnovne djelatnosti

                  1.

                  Primanje depozita i ostalih povratnih sredstava

                  2.

                  Kreditiranje, uključujući, među ostalim: potrošačke kredite, ugovore o kreditu koji se odnose na nekretnine, otkup potraživanja s regresom ili bez njega, financiranje trgovačkih transakcija (uključujući izvozno financiranje na osnovi otkupa s diskontom i bez regresa dugoročnih nedospjelih potraživanja osiguranih financijskim instrumentima (engl. forfeiting))

                  3.

                  Financijski lizing

                  4.

                  Usluge platnog prometa definirane u članku 4. stavku 3. Direktive 2007/64/EZ Europskog parlamenta i Vijeća (1)

                  4a.

                  Usluge kojima su omogućene gotovinske uplate na račune za obavljanje platnog prometa te sve djelatnosti potrebne za vođenje računa za obavljanje platnog prometa

                  4b.

                  Usluge kojima su omogućeni podizanje gotovine s računa za obavljanje platnog prometa te sve djelatnosti potrebne za vođenje računa za obavljanje platnog prometa

                  4c.

                  Izvršenje platnih transakcija, uključujući prijenos sredstava na računu za obavljanje platnog prometa kod pružatelja platnih usluga korisnika ili kod drugog pružatelja platnih usluga:

                              —

                              izvršenje izravnog terećenja, uključujući jednokratna izravna terećenja,

                              —

                              izvršenje platnih transakcija preko platnih kartica ili sličnih uređaja,

                              —

                              izvršenje kreditnih transfera, uključujući trajne naloge

                  4d.

                  Izvršenje platnih transakcija kod kojih su sredstva pokrivena kreditnom linijom za korisnika platnih usluga:

                              —

                              izvršenje izravnog terećenja, uključujući jednokratna izravna terećenja,

                              —

                              izvršenje platnih transakcija preko platnih kartica ili sličnih uređaja,

                              —

                              izvršenje kreditnih transfera, uključujući trajne naloge

                  4e.

                  Izdavanje i/ili stjecanje instrumenata platnog prometa

                  4f.

                  Novčane doznake

                  4g.

                  Izvršenje platnih transakcija kod kojih platitelj daje suglasnost za izvršenje platne transakcije nekim telekomunikacijskim, digitalnim ili IT uređajem te se plaćanje obavlja operatoru telekomunikacijskog, informatičkog sustava ili mreže koji djeluje samo kao posrednik između korisnika platne usluge i dobavljača robe i usluga (2)

                  5.

                  Izdavanje ostalih sredstava plaćanja i upravljanje njima (npr. putnički čekovi i bankovne mjenice), ako ta djelatnost nije obuhvaćena točkom 4.

                  6.

                  Jamstva i preuzete obveze

                  7.

                  Trgovanje za vlastiti račun ili za račun klijenata:

                  7a.

                              —

                              instrumentima tržišta novca (npr. čekovima, mjenicama, certifikatima o depozitu)

                  7b.

                              —

                              deviznim sredstvima

                  7c.

                              —

                              financijskim budućnosnicama i opcijama

                  7d.

                              —

                              valutnim i kamatnim instrumentima

                  7e.

                              —

                              prenosivim vrijednosnim papirima

                  8.

                  Sudjelovanje u izdavanju vrijednosnih papira i pružanje usluga povezanih sa spomenutim izdanjima

                  9.

                  Savjetovanje društava u vezi sa strukturom kapitala, poslovnom strategijom i povezanim pitanjima te savjetovanje i usluge u vezi sa spajanjima odnosno pripajanjima i kupnjom društava

                  10.

                  Posredovanje pri sklapanju poslova na novčanom tržištu

                  11.

                  Upravljanje portfeljima i savjetovanje

                  12.

                  Skrbništvo nad vrijednosnim papirima i upravljanje vrijednosnim papirima

                  13.

                  Usluge vezane uz poslove kreditiranja

                  14.

                  Usluge iznajmljivanja sefova

                  15.

                  Izdavanje elektroničkog novca

            2.1.4.   Popis usluga i djelatnosti koje kreditna institucija planira obavljati u državi članici domaćinu i koje su navedene u odjeljcima A i B Priloga I. Direktivi 2004/39/EZ Europskog parlamenta i Vijeća (3) kad se odnose na financijske instrumente iz odjeljka C Priloga I. toj Direktivi

                  Financijski instrumenti

                  Investicijske usluge i djelatnosti

                  Pomoćne usluge

                  A 1

                  A 2

                  A 3

                  A 4

                  A 5

                  A 6

                  A 7

                  A 8

                  B 1

                  B 2

                  B 3

                  B 4

                  B 5

                  B 6

                  B 7

                  C1

                  C2

                  C3

                  C4

                  C5

                  C6

                  C7

                  C8

                  C9

                  C10

                  Naslovi redaka i stupaca upućivanja su na odgovarajući odjeljak i broj stavke u Prilogu I. Direktivi 2004/39/EZ (npr. A1 odnosi se na odjeljak A točku 1. Priloga I.).

            2.2.   Organizacijska struktura podružnice

      2.2.1.   Opis organizacijske strukture podružnice, uključujući funkcionalne i pravne linije odgovornosti te položaj i ulogu podružnice unutar korporativne strukture institucije te, prema potrebi, njezine grupe

                     [popunjava kreditna institucija]

                     Opis može biti dopunjen odgovarajućom dokumentacijom, poput dijagrama ustroja

            2.2.2.   Opis mehanizama upravljanja i mehanizama unutarnje kontrole, uključujući sljedeće elemente:

                  2.2.2.1.

                  postupke upravljanja rizikom podružnice i podatke o upravljanju rizikom likvidnosti institucije te, prema potrebi, njezine grupe

                     [popunjava kreditna institucija]

                  2.2.2.2.

                  sva ograničenja koja se primjenjuju na djelatnosti podružnice, osobito u pogledu djelatnosti pozajmljivanja

                     [popunjava kreditna institucija]

                  2.2.2.3.

                  podatke o mehanizmima unutarnje revizije podružnice, uključujući podatke o osobi koja je odgovorna za te mehanizme te, prema potrebi, podatke o vanjskom revizoru

                     [popunjava kreditna institucija]

                  2.2.2.4.

                  mehanizme podružnice za suzbijanje pranja novca, uključujući podatke o osobi koja je imenovana radi osiguranja usklađenosti s tim mehanizmima

                     [popunjava kreditna institucija]

                  2.2.2.5.

                  kontrole eksternaliziranja i ostalih dogovora s trećim stranama povezanih s djelatnostima koje se obavljaju u podružnici koje su obuhvaćene odobrenjem za rad institucije

                     [popunjava kreditna institucija]

            2.2.3.   Kad se od podružnice očekuje pružanje jedne investicijske usluge ili obavljanje jedne investicijske djelatnosti ili više njih iz članka 4. stavka 1. točke 2. Direktive 2004/39/EZ, opis sljedećih mehanizama:

                  2.2.3.1.

                  mehanizama za zaštitu novčanih sredstava i imovine klijenata

                     [popunjava kreditna institucija]

                  2.2.3.2.

                  mehanizama usklađenosti s obvezama utvrđenima člancima 19., 21., 22., 25., 27. i 28. Direktive 2004/39/EZ i mjere koje su relevantna nadležna tijela države članice domaćina donijela u skladu s njima

                     [popunjava kreditna institucija]

                  2.2.3.3.

                  unutarnjih pravila postupanja, uključujući kontrole trgovanja za vlastiti račun

                     [popunjava kreditna institucija]

                  2.2.3.4.

                  podataka o osobi koja je odgovorna za rješavanje pritužbi u pogledu investicijskih usluga i aktivnosti podružnice

                     [popunjava kreditna institucija]

                  2.2.3.5.

                  podataka o osobi koja je imenovana radi osiguranja usklađenosti s mehanizmima podružnice koji se odnose na investicijske usluge i aktivnosti

                     [popunjava kreditna institucija]

            2.2.4.   Podaci o stručnom iskustvu odgovornih osoba za upravljanje podružnicom

         [popunjava kreditna institucija]

      2.3.   Ostale informacije

      2.3.1.   Financijski plan koji uključuje predviđanja u pogledu bilance i računa dobiti i gubitka za trogodišnje razdoblje

                     [popunjava kreditna institucija]

                     Ove se informacije mogu dostaviti kao prilog obavijesti

            2.3.2.   Naziv i podaci za kontakt programa Unije za osiguranje depozita i zaštitu ulagatelja kojih je institucija član te kojima su obuhvaćene djelatnosti i usluge podružnice, uključujući najveću pokrivenost programa za zaštitu ulagatelja

         [popunjava kreditna institucija]

      2.3.3.   Podaci o informatičkom sustavu podružnice

         [popunjava kreditna institucija]

         (1)  Direktiva 2007/64/EZ Europskoga parlamenta i Vijeća od 13. studenoga 2007. o platnim uslugama na unutarnjem tržištu (SL L 319, 5.12.2007., str. 1.).

         (2)  Uključuje li djelatnost iz točke 4g. odobravanje kredita u skladu s uvjetima iz članka 16. stavka 3. Direktive 2007/64/EZ?
      ☐ da ☐ ne

         (3)  Direktiva 2004/39/EZ Europskog parlamenta i Vijeća od 21. travnja 2004. o tržištima financijskih instrumenata te o izmjeni direktiva Vijeća 85/611/EEZ i 93/6/EEZ i Direktive 2000/12/EZ Europskog parlamenta i Vijeća te stavljanju izvan snage Direktive Vijeća 93/22/EEZ (SL L 145, 30.4.2004., str. 1.).

      PRILOG II.
      Obrazac za priopćenje obavijesti o putovnici za podružnicu

                  Nadležna tijela u matičnoj državi članici:

                  Ime osobe za kontakt:

                  Telefonski broj:

                  E-pošta:

                  Adresa nadležnih tijela države članice domaćina:

                  [Datum]

                     Predmet:

                     Priopćenje obavijesti o putovnici za podružnicu

                  [U priopćenju se navode najmanje sljedeće informacije:

                              —

                              naziv i referentni broj kreditne institucije,

                              —

                              nadležna tijela odgovorna za izdavanje odobrenja i nadzor nad kreditnim institucijama,

                              —

                              izjava kreditne institucije o namjeri obavljanja djelatnosti na području države članice domaćina, uključujući datum primitka obavijesti o putovnici za podružnicu koja sadržava informacije koje se smatraju potpunima i točnima,

                              —

                              imena i podaci za kontakt osoba odgovornih za upravljanje podružnicom,

                              —

                              naziv i podaci za kontakt programa Unije za osiguranje depozita i zaštitu ulagatelja kojih je institucija član te kojima su obuhvaćene djelatnosti i usluge podružnice.]

                  [Podaci za kontakt]

      PRILOG III.
      Obrazac za priopćenje iznosa i sastava regulatornog kapitala i kapitalnih zahtjeva
      1.   Iznos i sastav regulatornog kapitala

                     Stavka

                  Sva se upućivanja odnose na odredbe Uredbe (EU) br. 575/2013 Europskog parlamenta i Vijeća (1).

                     Iznos

                  (u milijunima EUR)

                     Regulatorni kapital

                  Članak 4. stavak 1. točka 118. i članak 72.

                     [podaci navedeni u retku 010 Predloška 1. iz Priloga I. Provedbenoj uredbi Komisije (EU) br. 680/2014
                      (2)
                     ]

                     Osnovni kapital

                  Članak 25.

                     [podaci navedeni u retku 015 Predloška 1. iz Priloga I. Provedbenoj uredbi (EU) br. 680/2014]

                     Redovni osnovni kapital

                  Članak 50.

                     [podaci navedeni u retku 020 Predloška 1. iz Priloga I. Provedbenoj uredbi (EU) br. 680/2014]

                     Dodatni osnovni kapital

                  Članak 61.

                     [podaci navedeni u retku 530 Predloška 1. iz Priloga I. Provedbenoj uredbi (EU) br. 680/2014]

                     Dopunski kapital

                  Članak 71.

                     [podaci navedeni u retku 750 Predloška 1. iz Priloga I. Provedbenoj uredbi (EU) br. 680/2014]

            2.   Kapitalni zahtjevi

                     Stavka

                  Sva se upućivanja odnose na odredbe Uredbe (EU) br. 575/2013

                     Iznos

                  (u milijunima EUR)

                     Ukupan iznos izloženosti riziku

                  Članak 92. stavak 3. i članci 95., 96. i 98.

                     [podaci navedeni u retku 010 Predloška 2. iz Priloga I. Provedbenoj uredbi (EU) br. 680/2014]

                     Iznosi izloženosti ponderirani rizikom za kreditni rizik, kreditni rizik druge ugovorne strane i razrjeđivački rizik te slobodne isporuke

                  Članak 92. stavak 3. točke (a) i (f)

                     [podaci navedeni u retku 040 Predloška 2. iz Priloga I. Provedbenoj uredbi (EU) br. 680/2014]

                     Ukupan iznos izloženosti riziku namire/isporuke

                  Članak 92. stavak 3. točka (c) podtočka ii. i članak 92. stavak 4. točka (b)

                     [podaci navedeni u retku 490 Predloška 2. iz Priloga I. Provedbenoj uredbi (EU) br. 680/2014]

                     Ukupan iznos izloženosti riziku za pozicijski, valutni i robni rizik

                  Članak 92. stavak 3. točka (b), podtočka i. i točka (c) podtočke i. i iii. i članak 92. stavak 4. točka (b)

                     [podaci navedeni u retku 520 Predloška 2. iz Priloga I. Provedbenoj uredbi (EU) br. 680/2014]

                     Ukupan iznos izloženosti riziku za operativni rizik

                  Članak 92. stavak 3. točka (e) i članak 92. stavak 4. točka (b)

                     [podaci navedeni u retku 590 Predloška 2. iz Priloga I. Provedbenoj uredbi (EU) br. 680/2014]

                     Dodatni iznos izloženosti riziku zbog fiksnih općih troškova

                  Članak 95. stavak. 2., članak 96. stavak 2., članak 97. i članak 98. stavak 1. točka (a)

                     [podaci navedeni u retku 630 Predloška 2. iz Priloga I. Provedbenoj uredbi (EU) br. 680/2014]

                     Ukupan iznos izloženosti riziku prilagodbe kreditnom vrednovanju

                  Članak 92. stavak 3. točka (d)

                     [podaci navedeni u retku 640 Predloška 2. iz Priloga I. Provedbenoj uredbi (EU) br. 680/2014]

                     Ukupan iznos izloženosti riziku povezan s velikim izloženostima koje proizlaze iz stavki u knjizi trgovanja

                  Članak 92. stavak 3. točka (b) podtočka ii. i članci 395. do 401.

                     [podaci navedeni u retku 680 Predloška 2. iz Priloga I. Provedbenoj uredbi (EU) br. 680/2014]

                     Ostali iznosi izloženosti riziku

                  Članci 3., 458., 459. i 500. i iznosi izloženosti riziku koji se ne mogu rasporediti ni u jednu od stavki u ovoj tablici

                     [podaci navedeni u retku 690 Predloška 2. iz Priloga I. Provedbenoj uredbi (EU) br. 680/2014]

         (1)  Uredba (EU) br. 575/2013 Europskog parlamenta i Vijeća od 26. lipnja 2013. o bonitetnim uvjetima za kreditne institucije i investicijska društva i o izmjeni Uredbe (EU) br. 648/2012 (SL L 176, 27.6.2013., str. 1.).

         (2)  Provedbena uredba Komisije (EU) br. 680/2014 od 16. travnja 2014. o utvrđivanju provedbenih tehničkih standarda o nadzornom izvješćivanju institucija u skladu s Uredbom (EU) br. 575/2013 Europskog parlamenta i Vijeća (SL L 191, 28.6.2014., str. 1.-1861.).

      PRILOG IV.
      Obrazac za dostavu obavijesti o promjeni informacija o podružnici koja se odnosi na planirani prekid poslovanja podružnice

                  Ime osobe za kontakt u kreditnoj instituciji ili podružnici:

                  Telefonski broj:

                  E-pošta:

                  Adresa nadležnih tijela matične države članice:

                  Adresa nadležnih tijela države članice domaćina:

                  [Datum]

                     [Predmet:]

                     Dostava obavijesti o promjeni informacija o podružnici koja se odnosi na planirani prekid poslovanja podružnice

                  [U obavijesti se navode najmanje sljedeće informacije:

                              —

                              naziv i referentni broj kreditne institucije,

                              —

                              naziv podružnice na području države članice domaćina,

                              —

                              nadležna tijela odgovorna za izdavanje odobrenja i nadzor nad kreditnom institucijom,

                              —

                              izjavu kreditne institucije o namjeri prekida poslovanja podružnice na području države članice domaćina i datumu njegova stupanja na snagu,

                              —

                              ime i podatke za kontakt osoba koje će biti odgovorne za postupak prekida poslovanja podružnice,

                              —

                              terminski plan planiranog prekida poslovanja,

                              —

                              informacije o postupku prekida poslovnih odnosa s klijentima podružnice.]

                  [Podaci za kontakt]

      PRILOG V.
      Obrazac za dostavu obavijesti o putovnici za usluge
      1.   Podaci za kontakt

                  Vrsta obavijesti

                  Obavijest o putovnici za usluge

                  Država članica domaćin u kojoj kreditna institucija namjerava obavljati djelatnosti:

                  Naziv i referentni broj kreditne institucije:

                  Adresa sjedišta kreditne institucije:

                  Ime osobe za kontakt u kreditnoj instituciji:

                  Telefonski broj:

                  E-pošta:

            2.   Popis djelatnosti iz Priloga I. Direktivi 2013/36/EU koje kreditna institucija planira obavljati u državi članici domaćinu uz navođenje djelatnosti koje će činiti osnovno poslovanje kreditne institucije u državi članici domaćinu, uključujući planirani datum početka svake uslužne djelatnosti

                  Br.

                  Djelatnost

                  Djelatnosti koje kreditna institucija planira obavljati

                  Djelatnosti koje će činiti osnovno poslovanje

                  Planirani datum početka svake osnovne djelatnosti

                  1.

                  Primanje depozita i ostalih povratnih sredstava

                  16.

                  Kreditiranje, uključujući, među ostalim: potrošačke kredite, ugovore o kreditu koji se odnose na nekretnine, otkup potraživanja s regresom ili bez njega, financiranje trgovačkih transakcija (uključujući izvozno financiranje na osnovi otkupa s diskontom i bez regresa dugoročnih nedospjelih potraživanja osiguranih financijskim instrumentima (engl. forfeiting))

                  17.

                  Financijski lizing

                  18.

                  Usluge platnog prometa definirane u članku 4. stavku 3. Direktive 2007/64/EZ Europskog parlamenta i Vijeća

                  4a.

                  Usluge kojima su omogućene gotovinske uplate na račune za obavljanje platnog prometa te sve djelatnosti potrebne za vođenje računa za obavljanje platnog prometa.

                  4b.

                  Usluge kojima su omogućeni podizanje gotovine s računa za obavljanje platnog prometa te sve djelatnosti potrebne za vođenje računa za obavljanje platnog prometa.

                  4c.

                  Izvršenje platnih transakcija, uključujući prijenos sredstava na računu za obavljanje platnog prometa kod pružatelja platnih usluga korisnika ili kod drugog pružatelja platnih usluga:

                              —

                              izvršenje izravnog terećenja uključujući jednokratna izravna terećenja

                              —

                              izvršenje platnih transakcija preko platnih kartica ili sličnih uređaja

                              —

                              izvršenje kreditnih transfera, uključujući trajne naloge

                  4d.

                  Izvršenje platnih transakcija u kojima su sredstva pokrivena kreditnom linijom za korisnika platnih usluga:

                              —

                              izvršenje izravnog terećenja uključujući jednokratna izravna terećenja

                              —

                              izvršenje platnih transakcija preko platnih kartica ili sličnih uređaja

                              —

                              izvršenje kreditnih transfera, uključujući trajne naloge

                  4e.

                  Izdavanje i/ili stjecanje instrumenata platnog prometa

                  4f.

                  Novčane doznake

                  4g.

                  Izvršenje platnih transakcija u kojima platitelj daje suglasnost za izvršenje platne transakcije nekim telekomunikacijskim, digitalnim ili IT uređajem te se plaćanje obavlja operatoru telekomunikacijskog, informatičkog sustava ili mreže koji djeluje samo kao posrednik između korisnika platne usluge i dobavljača robe i usluga (1)

                  19.

                  Izdavanje ostalih sredstava plaćanja i upravljanje njima (npr. putnički čekovi i bankovne mjenice) ako ta djelatnost nije obuhvaćena točkom 4.

                  20.

                  Jamstva i preuzete obveze

                  21.

                  Trgovanje za vlastiti račun ili za račun klijenata

                  7a.

                              —

                              instrumentima tržišta novca (npr. čekovima, mjenicama, certifikatima o depozitu)

                  7b.

                              —

                              deviznim sredstvima

                  7c.

                              —

                              financijskim budućnosnicama i opcijama

                  7d.

                              —

                              valutnim i kamatnim instrumentima

                  7e.

                              —

                              prenosivim vrijednosnim papirima

                  22.

                  Sudjelovanje u izdavanju vrijednosnih papira i pružanje usluga povezanih sa spomenutim izdanjima

                  23.

                  Savjetovanje društava u vezi sa strukturom kapitala, poslovnom strategijom i povezanim pitanjima te savjetovanje i usluge u vezi sa spajanjima odnosno pripajanjima odnosno kupnjom društava

                  24.

                  Posredovanje pri sklapanju poslova na novčanom tržištu

                  25.

                  Upravljanje portfeljima i savjetovanje

                  26.

                  Skrbništvo nad vrijednosnim papirima i upravljanje vrijednosnim papirima

                  27.

                  Usluge vezane uz poslove kreditiranja

                  28.

                  Usluge iznajmljivanja sefova

                  29.

                  Izdavanje elektroničkog novca

            3.   Popis usluga i djelatnosti koje kreditna institucija planira obavljati u državi članici domaćinu i koje su navedene u odjeljcima A i B Priloga I. Direktivi 2004/39/EZ kad se odnose na financijske instrumente iz odjeljka C Priloga I. toj Direktivi

                  Financijski instrumenti

                  Investicijske usluge i djelatnosti

                  Pomoćne usluge

                  A 1

                  A 2

                  A 3

                  A 4

                  A 5

                  A 6

                  A 7

                  A 8

                  B 1

                  B 2

                  B 3

                  B 4

                  B 5

                  B 6

                  B 7

                  C1

                  C2

                  C3

                  C4

                  C5

                  C6

                  C7

                  C8

                  C9

                  C10

                  Naslovi redaka i stupaca upućivanja su na odgovarajući odjeljak i broj stavke u Prilogu I. Direktivi 2004/39/EZ (npr. A1 odnosi se na odjeljak A točku 1. Priloga I.).

         (1)  Uključuje li djelatnost iz točke 4g. odobravanje kredita u skladu s uvjetima iz članka 16. stavka 3. Direktive 2007/64/EZ?
      ☐ da ☐ ne

      PRILOG VI.
      Obrazac za priopćenje obavijesti o putovnici za usluge

                  Nadležna tijela u matičnoj državi članici:

                  Ime osobe za kontakt:

                  Telefonski broj:

                  E-pošta:

                  Adresa nadležnih tijela države članice domaćina:

                  [Datum]

                     Predmet:

                     Priopćenje obavijesti o putovnici za usluge

                  [U priopćenju se navode najmanje sljedeće informacije:

                              —

                              naziv i referentni broj kreditne institucije,

                              —

                              nadležna tijela odgovorna za izdavanje odobrenja i nadzor nad kreditnim institucijama,

                              —

                              izjava kreditne institucije o namjeri obavljanja djelatnosti na području države članice domaćina pri ostvarivanju prava slobode pružanja usluga.]

                  [Podaci za kontakt]